
42.
Par grozījumu Ogres novada attīstības programmas 2022. - 2027. gadam Investīciju plānā 2022. - 2027. gadam 

Saskaņā ar Ogres novada pašvaldības (turpmāk – Pašvaldība) domes 2022. gada 24. novembra lēmumu “Par Ogres novada ilgtspējīgas attīstības stratēģijas 2022. - 2034. gadam 2.1. redakcijas, Ogres novada attīstības programmas 2022. - 2027. gadam 2.1. redakcijas un Vides pārskata apstiprināšanu”[footnoteRef:1] (protokols Nr. 27; 24.) apstiprināta Ogres novada ilgtspējīgas attīstības stratēģija 2022. - 2034. gadam[footnoteRef:2] (turpmāk – Stratēģija), Ogres novada attīstības programma 2022. - 2027. gadam[footnoteRef:3] (turpmāk – Attīstības programma), Attīstības programmas Rīcības plāns 2022. - 2027. gadam[footnoteRef:4] un Investīciju plāns 2022. - 2027. gadam[footnoteRef:5].   [1:  https://tapis.gov.lv/tapis/lv/downloads/152986 ]  [2:  https://tapis.gov.lv/tapis/lv/downloads/153036 ]  [3:  https://tapis.gov.lv/tapis/lv/downloads/152978 ]  [4:  https://tapis.gov.lv/tapis/lv/downloads/171819 ]  [5: https://tapis.gov.lv/tapis/lv/downloads/260134   ] 

Saskaņā ar Ministru kabineta 2014. gada 14. oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” 73. punktu rīcības plānu un investīciju plānu aktualizē ne retāk kā reizi gadā, ievērojot pašvaldības budžetu kārtējam gadam. Aktualizēto rīcības plānu un investīciju plānu apstiprina ar domes lēmumu un ievieto Teritorijas attīstības plānošanas informācijas sistēmā. 
Stratēģijas pirmais stratēģiskais mērķis paredz, ka Ogres novadā ir izveidots līdzsvars starp dabas un vides kvalitāti un cilvēku vajadzībām, savukārt otrais stratēģiskais mērķis paredz, ka Ogres novada demogrāfija iegūst ilgtspējīgu raksturu. Attīstības programma nosaka vidēja termiņa prioritāti VTP-2. Pakalpojumu pieejamība un augstvērtīga dzīves vide un Rīcības virzienu RV-2 Konkurētspējīgu izglītības pakalpojumu nodrošināšana. Minētajam rīcības virzienam pakārtots uzdevums U-2.1.7 Speciālās izglītības iestādes attīstība Ogres novadā efektīvas, kvalitatīvas un mūsdienīgas izglītības īstenošanai, kas tiek precizēts saskaņā ar esošo situāciju par projekta izmaksām (palielinās Pašvaldības ņemto kredītlīdzekļu summa). Investīciju plāns minētajam rīcības virzienam tiek papildināts ar jaunu uzdevumu U-2.2.35. Madlienas vidusskolas būvprojekta izstrāde un autoruzraudzība  saskaņā ar 2026. gada 30. jūlija Pašvaldības domes lēmumu Par Ogres novada pašvaldības izglītības iestādes investīciju projekta "Madlienas vidusskolas būvprojekta izstrāde un autoruzraudzība" īstenošanai nepieciešamā finansējuma apmēru un par aizņēmuma ņemšanu no Valsts kases izglītības iestādes investīciju projekta “Madlienas vidusskolas būvprojekta izstrāde un autoruzraudzība” īstenošanai (protokols Nr.10; 34).
Vidēja termiņa prioritātei VTP-2. Pakalpojumu pieejamība un augstvērtīga dzīves vide rīcības virzienam RV-4 Augstvērtīgu kultūras pakalpojumu nodrošināšana ir nepieciešams pievienot jaunu uzdevumu Nr. U-4.2.20. Lielvārdes bibliotēkas un jauniešu centra vienotas ēkas izbūve, kas paredzētu izveidot jaunbūvi, kas būtu veidota ar mērķi radīt iedzīvotājiem nozīmīgu, mūsdienīgu un daudzfunkcionālu sabiedrisko centru, kas ir energoefektīva ēka, aprīkota ar modernām tehnoloģijām. Ēka nodrošinātu ne tikai bibliotēkas, bet arī Lielvārdes pilsētas jauniešu centra telpas – socializēšanās, izklaides, atpūtas un citu pievienoto funkciju norisēm.
Papildus pie rīcības virziena RV-8 Augstvērtīgas un drošas dzīves vides izveide ir nepieciešams aktualizēt uzdevuma U-8.1.3. Lielvārdes parka un apkaimes teritorijas attīstība (1.kārta) izdevumu pozīcijas saskaņā ar esošo situāciju par projekta izmaksu sadalījumu un palielinājumu.
Pamatojoties uz Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 73. punktu,

[bookmark: _GoBack]balsojot: ar 14 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Egils Helmanis, Ilmārs Zemnieks, Iluta Jansone, Jānis Iklāvs, Pāvels Kotāns, Raivis Rubīns, Raivis Ūzuls, Sarmīte Ozoliņa), "Pret" – nav, "Atturas" – 5 (Kārlis Avotiņš, Mariss Martinsons, Matīss Mežaks, Santa Ločmele, Uldis Skudra), "Nepiedalās" – nav,
Ogres novada pašvaldības dome NOLEMJ:

1. Izdarīt Ogres novada attīstības programmas 2022. - 2027. gadam Investīciju plānā 2022.  -  2027. gadam (turpmāk – Investīciju plāns) šādus grozījumus (pielikums):
1.1. izteikt 2.1.7. apakšpunktu jaunā redakcijā;
1.2. papildināt ar 2.2.35. un 4.2.20. apakšpunktu;
1.3. izteikt 8.1.3. apakšpunktu jaunā redakcijā. 
2. Uzdot Ogres novada pašvaldības Centrālās administrācijas Attīstības un plānošanas nodaļas telpiskajam plānotājam:
2.1. ievietot šo lēmumu un Investīciju plānu Teritorijas attīstības plānošanas informācijas sistēmā piecu darbdienu laikā pēc šī lēmuma pieņemšanas;
2.2. nodrošināt paziņojuma par šo lēmumu publicēšanu Ogres novada pašvaldības oficiālajā tīmekļvietnē www.ogresnovads.lv nedēļas laikā pēc šī lēmuma pieņemšanas un nākamajā Ogres novada pašvaldības informatīvā izdevuma numurā.
3. Kontroli par lēmuma izpildi uzdot Ogres novada pašvaldības izpilddirektoram.


(Sēdes vadītāja,
domes priekšsēdētāja A. Kraujas paraksts)

